Title: *พระราชกฤษฎีกาเปลี่ยนแปลงเขตเทศบาลนครธนบุรี (ฉบับที่ 2)  พ.ศ. 2509

พระราชกฤษฎีกา
เปลี่ยนแปลงเขตเทศบาลนครธนบุรี
(ฉบับที่ ๒)
พ.ศ. ๒๕๐๙

ภูมิพลอดุลยเดช
ป.ร.
ให้ไว้ ณ
วันที่ ๒๑ ธันวาคม พ.ศ. ๒๕๐๙
เป็นปีที่
๒๑ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรเปลี่ยนแปลงเขตเทศบาลนครธนบุรี
เพื่อความเหมาะสมแก่การบริหารกิจการและการทะนุบำรุงท้องถิ่น

อาศัยอำนาจตามความในมาตรา ๑๒ แห่งพระราชบัญญัติเทศบาล พ.ศ. ๒๔๙๖
ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙
จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑  พระราชกฤษฎีกานี้เรียกว่า
พระราชกฤษฎีกาเปลี่ยนแปลงเขตเทศบาลนครธนบุรี (ฉบับที่ ๒) พ.ศ. ๒๕๐๙

มาตรา ๒[๑]
 พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓  ให้เปลี่ยนแปลงเขตเทศบาลนครธนบุรี
ซึ่งได้กำหนดไว้ตามมาตรา ๓ แห่งพระราชกฤษฎีกาเปลี่ยนแปลงเขตเทศบาลนครธนบุรี พ.ศ. ๒๔๙๘
เสียใหม่ โดยให้มีเขต ดังต่อไปนี้
ด้านเหนือ ตั้งแต่หลักเขตที่ ๑
ซึ่งตั้งอยู่ริมคลองซอยตลิ่งชันฝั่งเหนือ ห่างจากริมคลองตลิ่งชัน ๒๐๐ เมตร
เป็นเส้นขนานกับริมคลองตลิ่งชันฝั่งเหนือไปทางทิศเหนือและริมคลองบางกอกน้อยฝั่งตะวันออกไปทางทิศตะวันออกเฉียงใต้
ถึงหลักเขตที่ ๒ ซึ่งตั้งอยู่ห่างจากศูนย์กลางทางหลวงแผ่นดินหมายเลข ๓๐๖ ตอนพระราม
๖ - วงเวียนท่าพระ ๒๐๐ เมตร
จากหลักเขตที่ ๒ เป็นเส้นขนานกับทางหลวงแผ่นดินหมายเลข ๓๐๖
ตอนพระราม ๖ - วงเวียนท่าพระ ไปทางทิศตะวันออกเฉียงเหนือ ถึงหลักเขตที่ ๓
ซึ่งตั้งอยู่ริมทางรถไฟสายใต้
จากหลักเขตที่ ๓
เลียบตามริมทางรถไฟสายใต้ไปทางทิศตะวันออกเฉียงเหนือ ถึงหลักเขตที่ ๔
ซึ่งตั้งอยู่ริมแม่น้ำเจ้าพระยาฝั่งตะวันตก
จากหลักเขตที่ ๔ เป็นเส้นตรงไปทางทิศตะวันออกเฉียงเหนือตามแนวเส้นตั้งฉากกับริมฝั่งแม่น้ำเจ้าพระยา
ถึงจุดศูนย์กลางแม่น้ำเจ้าพระยา
ด้านตะวันออก จากจุดศูนย์กลางแม่น้ำเจ้าพระยาซึ่งตรงกับหลักเขตที่
๔ ถือตามเส้นศูนย์กลางแม่น้ำเจ้าพระยาไปทางทิศใต้
ถึงจุดศูนย์กลางแม่น้ำเจ้าพระยาตรงกับหลักเขตที่ ๕ ตามแนวเส้นตั้งฉากกับริมแม่น้ำเจ้าพระยาฝั่งตะวันตก
ด้านใต้
จากจุดศูนย์กลางแม่น้ำเจ้าพระยาเป็นเส้นตรงไปทางทิศตะวันตกเฉียงใต้ ถึงหลักเขตที่
๕ ซึ่งตั้งอยู่ริมแม่น้ำเจ้าพระยาฝั่งตะวันตก ห่างจากริมคลองดาวคะนองฝั่งใต้ ๒๐๐
เมตร
จากหลักเขตที่ ๕ เป็นเส้นขนานกับริมคลองดาวคะนองฝั่งใต้ไปทางทิศตะวันตกและริมคลองบางค้อฝั่งใต้กับริมคลองบางหว้าฝั่งใต้
ไปทางทิศตะวันตกเฉียงเหนือ ถึงหลักเขตที่ ๖ ซึ่งตั้งอยู่ห่างจากริมคลองสวนเลียบฝั่งใต้
๒๐๐ เมตร
ด้านตะวันตก จากหลักเขตที่ ๖
ไปทางทิศเหนือเป็นเส้นขนานกับริมคลองสวนเลียบฝั่งตะวันตก ริมคลองบางจากฝั่งตะวันตก
ริมคลองบางเชือกหนังฝั่งตะวันตก ริมคลองบางขุนศรีฝั่งตะวันตก
และริมคลองตลิ่งชันฝั่งตะวันตก บรรจบกับหลักเขตที่ ๑
ดังปรากฏในแผนที่ท้ายพระราชกฤษฎีกานี้
ตามเส้นแนวเขตที่กล่าวไว้ในมาตรานี้
ให้มีหลักย่อยปักไว้เพื่อแสดงแนวเขตตามสมควร

มาตรา ๔  ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้

ผู้รับสนองพระบรมราชโองการ
จอมพล ถนอม  กิตติขจร
นายกรัฐมนตรี

[เอกสารแนบท้าย]

๑.
แผนที่ท้ายพระราชกฤษฎีกาเปลี่ยนแปลงเขตเทศบาลนครธนบุรี (ฉบับที่ ๒)
พ.ศ. ๒๕๐๙

(ดูข้อมูลจากภาพกฎหมาย)

หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
เนื่องจากท้องถิ่นนอกเขตเทศบาลทางด้านเหนือได้เจริญขึ้น
มีชุมนุมชนและอาคารบ้านเรือนหนาแน่น และมีทางคมนาคมสะดวก จึงเห็นสมควรขยายเขตเทศบาลธนบุรี
เพื่อประโยชน์ในการบริหารและการทะนุบำรุงท้องถิ่นต่อไป

ปิติวรรณ/ปรับปรุง
๖ มีนาคม ๒๕๖๓

อรญา/ตรวจ
๑๘ มีนาคม ๒๕๖๓

[๑] ราชกิจจานุเบกษา เล่ม ๘๓/ตอนที่ ๑๑๗/หน้า ๙๙๖/๒๗ ธันวาคม
๒๕๐๙